John Fowles

John Fowles (31. märts 1926 Londoni lähistel asuv Essex – 5. november 2005 Lyme Regis, Dorset) oli inglise romaanikirjanik.

Elulugu
Nooruse veetis ta koos ema ja nõbu Peggyga. Vanuses 13 –18 õppis ta Bedfordi erakoolis. Õpingutega jätkas ta Oxfordi ülikoolis, õppides saksa ja prantsuse filoloogiat, keskendudes eelkõige viimasele.  

Pärast ülikooli õpetas ta aasta aega Poitiers' ülikoolis Prantsusmaal inglise keelt ning seejärel jätkas ta õpetajana Anargyrio koolis Egeuse meres asuval Spetsesi saarel, Kreekas. 

Fowles vihkas oma staatust – Briti noor edukas inimene – ja soovis tegelda pigem anarhismiga.  

Kreekas tutvu Fowles Elisabeth Christyga (neiupõlvenimi Whitton), kellega ta abiellus 1954. aastal. 1990. aastal suri Fowlesi abikaasa vähki. 

1998. aastal abiellus Fowles Sarah Smithiga. John Fowles suri 2005. aastal Lyme Regises.

Looming
pisi|Lyme Regis

Kreekas veedetud aeg oli inspiratsiooniks romaanile "Maag", mille ta plaanis esimesena avaldada, kuid selle lõpetamine venis – kokku pühendas ta romaanile üle kümne aasta. Vajades vaheldust, kirjutas ta kuu ajaga mustandi romaanile “Liblikapüüdja", mis avaldati 1963. aastal. Romaan oli edukas ja ta teenis piisavalt, et loobuda õpetamisest ning jätkata vabakutselise kirjanikuna. 

"Maag" avaldati lõpuks kaks aastat hiljem, 1965. aastal.

1968. aastal kolis Fowles koos abikaasaga Lyme Regisesse, mille valis ka oma järgmise romaani "Prantsuse leitnandi tüdruk" sündmuspaigaks. Romaan ise ilmus aasta aega hiljem (1969). 

Oma teostes kasutab ta modernismi ja postmodernismi võtteid. Tema tööd on mõjutanud näiteks Jean-Paul Sartre ja Albert Camus.  Keskse teemana kasutab kirjanik oma teostes üksikisiku vabaduse küsimust.

 Teosed 
"Liblikapüüdja" ("The Collector", 1963. Eesti keeles 1996, tõlkinud Urve Hanko, Eesti Raamat
"The Aristos", 1964 (märkmete ja aforismide kogu)
"Maag" ("The Magus", 1965, ümbertöötatud trükk 1977. Eesti keeles 1997, tõlkinud Henno Rajandi, Varrak, raamatusari "Iiris". Kordustrükid 2005, 2019. 
"Prantsuse leitnandi tüdruk" ("The French Lieutenant’s Woman", 1969. Eesti keeles 1988, tõlkinud Valda Raud, värsid tõlkinud Doris Kareva, Märt Väljataga, Eesti Raamat)
"Eebenipuust torn" ("The Ebony Tower", 1974. Eesti keeles 1981, tõlkinud Jaak Rähesoo, Perioodika;  teine trükk 2002, tõlkinud Anne Lange, Jaak Rähesoo, Varrak)
"Daniel Martin" ("Daniel Martin", 1977. Eesti keeles 2004, tõlkinud Viktoria Traat, Varrak)
"Mantissa", 1982
"A Maggot", 1985
"Eliduc. Armetu Koko. Mõistatus", 1992, tõlkinud Anne Lange, Perioodika, raamatusari Loomingu Raamatukogu 49/50 

 Muud 

 Ekraniseeringud 
1965. aastal ekraniseeriti Fowlesi esimene romaan "Liblikapüüdja", režissöör William Wyler, peaosades Terence Stamp ja Samantha Eggar. Film nomineeriti kolmele Oscarile. 

1968. aastal avaldati romaani "Maag"  ekraniseering, mille stsenaariumi autoriks oli John Fowles ise. 

"Prantsuse leitnandi tüdruk" põhjal tehtud samanimeline film valmis 1981. aastal ning nomineeriti viiele Oscarile. Filmis mängisid peaosi Jeremy Irons ja Meryl Streep. 

 Viited 

Kategooria:Inglise kirjanikud
Kategooria:Sündinud 1926
Kategooria:Surnud 2005